CELEX: 32019R0923
Language: mt
Date: 2019-06-03 00:00:00
Title: Regolament ta' Implimentazzjoni tal-Kummissjoni (UE) 2019/923 tat-3 ta' Ġunju 2019 dwar il-klassifikazzjoni ta' ċerti oġġetti fin-Nomenklatura Magħquda

6.6.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 148/7
               
            
         REGOLAMENT TA' IMPLIMENTAZZJONI TAL-KUMMISSJONI (UE) 2019/923
         tat-3 ta' Ġunju 2019
         dwar il-klassifikazzjoni ta' ċerti oġġetti fin-Nomenklatura Magħquda
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 952/2013 tal-Parlament Ewropew u tal-Kunsill tad-9 ta' Ottubru 2013 li jistabbilixxi l-Kodiċi Doganali tal-Unjoni (1), u b'mod partikolari l-Artikolu 57(4) u l-Artikolu 58(2) tiegħu,
         Billi:
         
                     (1)
                  
                  
                     Biex tiġi żgurata l-applikazzjoni uniformi tan-Nomenklatura Magħquda annessa mar-Regolament tal-Kunsill (KEE) Nru 2658/87 (2), jeħtieġ li jiġu adottati miżuri li jikkonċernaw il-klassifikazzjoni tal-oġġetti msemmija fl-Anness ta' dan ir-Regolament.
                  
               
                     (2)
                  
                  
                     Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kull nomenklatura oħra li hija bbażata fuqha parzjalment jew kollha kemm hi, jew li żżid kwalunkwe sottodiviżjoni magħha u li hija stabbilita b'dispożizzjonijiet speċifiċi tal-Unjoni, bl-għan li jiġu applikati t-tariffi u miżuri oħra relatati mal-kummerċ tal-oġġetti.
                  
               
                     (3)
                  
                  
                     Skont dawk ir-regoli ġenerali, l-oġġetti deskritti fil-kolonna (1) tat-tabella stabbilita fl-Anness jenħtieġ li jiġu kklassifikati taħt il-kodiċijiet NM indikati fil-kolonna (2), minħabba r-raġunijiet stabbiliti fil-kolonna (3) ta' dik it-tabella.
                  
               
                     (4)
                  
                  
                     Jixraq li jiġi stipulat li l-informazzjoni vinkolanti dwar it-tariffi maħruġa għall-oġġetti kkonċernati minn dan ir-Regolament u li ma tikkonformax ma' dan ir-Regolament, tkun tista' tibqa' tiġi invokata mid-detentur, għal ċertu perjodu, skont l-Artikolu 34(9) tar-Regolament (UE) Nru 952/2013. Dak il-perjodu jenħtieġ li jkun ta' tliet xhur.
                  
               
                     (5)
                  
                  
                     Il-miżuri previsti f'dan ir-Regolament huma skont l-opinjoni tal-Kumitat tal-Kodiċi Doganali,
                  
               ADOTTAT DAN IR-REGOLAMENT:
         
            Artikolu 1
            L-oġġetti deskritti fil-kolonna (1) tat-tabella stabbilita fl-Anness għandhom jiġu kklassifikati fin-Nomenklatura Magħquda taħt il-kodiċijiet NM indikati fil-kolonna (2) ta' dik it-tabella.
         
         
            Artikolu 2
            L-informazzjoni vinkolanti dwar it-tariffi li ma tkunx konformi ma' dan ir-Regolament tista' tibqa' tiġi invokata skont l-Artikolu 34(9) tar-Regolament (UE) Nru 952/2013 għal perjodu ta' tliet xhur mid-data tad-dħul fis-seħħ ta' dan ir-Regolament.
         
         
            Artikolu 3
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, it-3 ta' Ġunju 2019
            
               
                  Għall-Kummissjoni,
               
               
                  F'isem il-President,
               
               Stephen QUEST
               
                  Direttur Ġenerali
               
               
                  Direttorat Ġenerali għat-Tassazzjoni u l-Unjoni Doganali
               
            
         
         
            (1)  ĠU L 269, 10.10.2013, p. 1.
         
            (2)  Ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (ĠU L 256, 7.9.1987, p. 1).
      
      
         
            ANNESS
            
                        Deskrizzjoni tal-oġġetti
                     
                     
                        Klassifikazzjoni
                        (Kodiċi NM)
                     
                     
                        Raġunijiet
                     
                  
                        (1)
                     
                     
                        (2)
                     
                     
                        (3)
                     
                  
                        
                                    1.
                                 
                                 
                                    Oġġett li jikkonsisti f'likwidu alkoħoliku b'qawwa alkoħolika skont il-volum ta' bejn 4 % sa 6 %.
                                    Dan l-oġġett jiġi prodott billi jitħallat meraq tat-tuffieħ iffermentat ma' alkoħol etiliku distillat, ilma karbonat, zokkor, aċidu ċitriku, aromatizzanti, aġent preservattiv (E 202), kaffeina u aġenti koloranti (E 102, E 124).
                                    Iż-żieda tal-alkoħol etiliku distillat mal-meraq tat-tuffieħ iffermentat iżżid il-qawwa alkoħolika: 62,05 litru ta' meraq tat-tuffieħ iffermentat b'volum ta' 18 % (11,17-il litru ta' alkoħol) jitħalltu ma' 37,95 litru ta' alkoħol etiliku distillat b'volum ta' 28,28 % (10,73 litri ta' alkoħol). Il-komponent alkoħoliku ffermentat fil-prodott jammonta għal 51 % u l-alkoħol distillat jammonta għal 49 % tal-kontenut totali ta' alkoħol.
                                    It-taħlita li tirriżulta tiġi dilwita ma' qawwa tax-xorb b'volum ta' bejn 4 % u 6 % billi jiżdied l-ilma karbonizzat. Jiżdiedu wkoll zokkor, aċidu ċitriku, aġent preservattiv (E 202), kaffeina, aġenti koloranti (E 102, E 124) u aromatizzanti (bħal mango, rum, frott tal-passjoni jew port).
                                    Il-prodott huwa ppreżentat biex jintuża għall-produzzjoni tal-cocktails. Ir-riħa u t-togħma huma alkoħoliċi, aċidużi u ħelwin.
                                    Il-prodott huwa għall-konsum mill-bniedem u offrut għall-bejgħ bl-imnut f'kontenituri li jesgħu żewġ litri jew inqas.
                                 
                              
                     
                        2208 90 69 
                     
                     
                        Il-klassifikazzjoni hija ddeterminata mir-regoli ġenerali 1 u 6 għall-interpretazzjoni tan-Nomenklatura Magħquda u mit-test tal-kodiċijiet NM 2208 , 2208 90  u 2208 90 69 .
                        Il-prodott huwa xarba alkoħolika li ma żammitx il-karattru ta' prodott li jaqa' taħt l-intestatura 2206  (ara wkoll in-Noti ta' Spjegazzjoni tas-Sistema Armonizzata tal-intestatura 2206 , it-tielet paragrafu) peress li s-sustanzi miżjuda wasslu biex jintiflu l-proprjetajiet u l-karatteristiċi ta' meraq tat-tuffieħ iffermentat.
                        Il-fatt li l-alkoħol distillat la jaqbeż il-volum u lanqas il-perċentwal ta' 49 % tal-alkoħol preżenti fil-prodott u l-51 % li jifdal jirriżulta minn proċess ta' fermentazzjoni, mhuwiex kriterju ta' klassifikazzjoni peress li ma teżisti l-ebda regola ta' maġġoranza bbażata fuq il-perċentwali li tiddetermina l-karattru tal-prodotti tal-intestatura 2206 .
                        B'hekk il-klassifikazzjoni taħt l-intestatura 2206  hija eskluża peress li l-prodott juri karatteristiċi oġġettivi simili għal dawk ta' xarba spirituża u ma għadx għandu l-karatteristiċi miksuba mill-fermentazzjoni ta' frotta jew pjanta speċifika.
                        Għaldaqstant il-prodott għandu jiġi kklassifikat taħt il-kodiċi NM 2208 90 69  bħala xarba oħra spirituża f'kontenituri li jesgħu żewġ litri jew inqas.
                     
                  
                        
                                    2.
                                 
                                 
                                    Oġġett li jikkonsisti f'likwidu alkoħoliku b'qawwa alkoħolika skont il-volum ta' 15 %.
                                    Dan jiġi prodott bil-fermentazzjoni ta' estratt tal-pitravi ħelu li jikkonsisti skont il-piż fi 93,4 % ta' sukrożju (96,7 % ta' sukrożju f'materja niexfa), proteini, mikrominerali, fibra u ilma.
                                    Il-proċess ta' fermentazzjoni jinkiseb billi jiżdiedu l-ilma u l-ħmira sakemm jintlaħaq kontenut alkoħoliku ta' 15 %. Wara titneħħa l-ħmira permezz ta' sedimentazzjoni u mikrofiltrazzjoni. Il-prodott ma għandu l-ebda riħa u togħma speċifika ħlief dik tal-alkoħol.
                                    Il-prodott huwa maħsub biex jintuża bħala bażi fil-formulazzjoni ta' xarbiet alkoħoliċi.
                                    Huwa ppreżentat bl-ingrossa.
                                 
                              
                     
                        2208 90 99 
                     
                     
                        Il-klassifikazzjoni hija ddeterminata mir-regoli ġenerali 1 u 6 għall-interpretazzjoni tan-Nomenklatura Magħquda u mit-test tal-kodiċijiet NM 2208 , 2208 90  u 2208 90 99 .
                        L-estratt tal-pitravi ħelu huwa zokkor mhux raffinat newtrali u għalhekk il-prodott ma jistax ikollu t-togħma, ir-riħa u/jew id-dehra ta' xarba prodotta minn frotta jew prodott naturali partikolari. B'hekk ma kisibx il-karatteristiċi ta' prodott li jaqa' taħt l-intestatura 2206  iżda akkwista dawk tal-alkoħol etiliku tal-intestatura 2208 .
                        Għalhekk il-prodott, li jinkiseb bl-ipproċessar ta' estratt tal-pitravi ħelu ffermentat u maħsub biex jintuża bħala bażi fil-formulazzjoni ta' xarbiet alkoħoliċi, peress li huwa newtrali f'termini ta' kulur, riħa u togħma b'riżultat tal-purifikazzjoni (inkluża l-mikrofiltrazzjoni), jaqa' taħt l-intestatura 2208 .
                        Għaldaqstant il-prodott għandu jiġi kklassifikat taħt il-kodiċi NM 2208 90 99  bħala alkoħol etiliku mhux żnaturat f'kontenituri li jesgħu aktar minn żewġ litri.